cyanic-selkie/wikianc huggingface dataset:
Գրիգոր Դիմիտրով
2013 թվական. Առաջին ATP տիտղոս
Mutua Madrid Open մրցաշարում, 21-ամյա Խավիեր Մարտիի նկատմամբ հաղթանակից հետո, Դիմիտրովը տոնում է իր կարիերայի ամենամեծ հաղթանակը, 3 ժամից քիչ ավել ժամանակաշրջանում երեք սեթում հաղթելով աշխարհի թիվ 1 ռակետ Նովակ Ջոկովիչին։ Դիմիտրովը մինչ այդ պարտվել էր նրանց միջև կայացած երկու հանդիպումներում։ Երրորդ շրջանում, չնայած առաջին սեթում հաղթանակին, նա երեք սեթում պարտվում է 15-րդ դասակարգված Ստանիսլաս Վավրինկային ։ Հաջորդ մրցաշարը լինում է Internazionali BNL d'Italia-ն։ Այնտեղ նա 5 հանդիպումներից 4-րդ անգամ հաղթում է կիպրոսցի Մարկոս Բաղդատիսին։ Երկրորդ շրջանում նա պարտվում է 9-րդ դասակարգված և աշխարհի թիվ 9 ռակետ Ռիչարդ Գասկեին։ Դա նրա չորրորդ պարտությունն էր 4 խաղերում ։
Ֆրանսիայի բաց առաջնությունում Դիմիտրովը դասակարգված էր 26-րդ համարի տակ, այդպիսով, դառնալով առաջին բուլղարացի թենիսիստը, ով դասակարգվել է Մեծ Սաղավարտի մրցաշարում ։ Նա առաջին շրջանում հաղթում է Ալեխանդրո Ֆալիային, նրանից հետո, երբ կոլումբիացին երկրորդ սեթում հրաժարվում է պայքարից արմունկի վնասավածքի պատճառով ։ Դիմիտրովը երկրորդ շրջանում հաղթում է աշխարհի 324-րդ ռակետ Լուկաս Պուիլիին և դառնում պատմության մեջ առաջին բուլղարացի թենիսիստը, ով հասնում է Մեծ Սաղավարտի մրցաշարի երրորդ շրջան ։ Երրորդ շրջանում նա երկու սեթում պարտվում է աշխարհի թիվ 1 ռակետ Նովակ Ջոկովիչին ։ Դիմիտրովը նաև մասնակցում էր զուգախաղի մրցաշարին՝ Ֆրեդերիկ Նիլսենի հետ, և երկրորդ շրջանում պարտվում են 7-րդ դասակարգված Ալեքսանդր Պեյա-Բրունո Սուարես զույգին։ Խոտածածկի մրցաշարերում Դիմիտրովը խաղում է Aegon Championships մրցաշարում, որտեղ նա դասակարգված էր 10-րդ համարի տակ։ Նա առաջին շրջանում հանդիպում է Դուդի Սելայի հետ, որին հաղթում է երեք սեթում, սակայն երկրորդ շրջանում երկու սեթում պարտվում է մրցաշարի քառակի հաղթող Լեյթոն Հյուիթին։ Այնուհետև նա խաղում է Boodles Challenge-ում, ցուցադրական մրցաշարում, որտեղ նա պարտվում է Յանկո Տիպսարևիչին և Նովակ Ջոկովիչին, սակայն երկու սեթում հաղթում է Իրժի Յանովիչին ։ Ուիմբլդոնի մրցաշարում նա առաջին շրջանում հաղթում է Սիմոն Բոլելիին, սակայն երկրորդ շրջանում պարտվում է աշխարհի 55-րդ ռակետ Գրեգա Ժեմլյաին՝ հինգերորդ սեթում պարտվելով 11-9 հաշվով ։
Ստոկհոլմի մրցաշարում Դիմիտրովը երկրորդ տարին անընդմեջ հասնում է կիսաեզրափակիչ։ Նա առաջին երկու շրջաններում հաղթում է Էլիաս Իմերին և Ֆիլիպո Վոլանդրիին՝ երեք սեթում, իսկ քառորդ եզրափակիչում երկու սեթում հաղթում է աշխարհի 20-րդ ռակեի Խուան Մոնակոյին ։ Կիսաեզրափակիչում նա դրամատիկ երեք սեթում պարտվում է Ֆերնանդո Վերդասկոյին ։ Այնուհետև Դիմիտրովն սկսում է պայքարը Citi Open մրցաշարում, որտեղ հաղթում է Խավիեր Մալիսին և Սեմ Կուերիին ։ Քառորդ եզրափակչում նա երկու սեթերի թայ-բրեյքներում պարտվում է գերմանացի վետետրան Թոմի Հաասին ։ Rogers Cup մրցաշարում նա առաջին շրջանում զիջում է իսպանացի Մարսել Գրանոլերսին, սակայն վերականգնվում է Western & Southern Open մրցաշարում, հաղթելով աշխարհի 15-րդ ռակետ Նիկոլաս Ալմագրոյին և Բրայան Բեյկկերին և երրորդ շրջանում երեք սեթում պարտվում է Ռաֆայել Նադալին։ Այնուհետև բուլղարացին առաջին շրջանում պարտվում է հաջորդ երեք մրցաշարերում՝ ԱՄն բաց առաջնությունում զիջելով Ժոաո Սոուզային, Պեկինի մրցաշարում Ռոբերտո Բաուտիստա Ագուտին և Շանհայում Կեյ Նիսիկորիին։
Այնուամենայնիվ, Ստոկհոլմի Stockholm Open մրցաշարում Դիմիտրովը շահում է կարիերայի առաջին ATP տիտղոսը, եզրափակիչում առավելության հասնելով մրցաշարի վերին դասակարգված Դավիդ Ֆերերի նկատմամբ, դառնալով առաջին բուլղարացի թենիսիտը Բաց դարաշրջանում, ով հաղթանակի է հասնում ATP մրցաշարում։ Նա դասակարգման աղյուսակում բարձրանում է 22-րդ հորիզոնական։ Դրան հետևում է քառորդ եզրափակիչ Swiss Indoors մրցաշարում, որտեղ հաղթելով Ռադեկ Շտեպանեկին և Ալեքսանդր Դոլգոպոլովին, նա պարտվում է իր մանկության կուռք Ռոջեր Ֆեդերերին։ Նա տարվա իր վերջին մրցաշարը խաղում է BNP Paribas Masters-ում, որտեղ նա հաղթում է Միքաել Լիոդրային և Ֆաբիո Ֆիոնինիին, երեք սեթում, սակայն այնուհետև երրորդ շրջանում պարտվում է Խուան Մարտի դել Պոտրոյին, չնայած առաջին սեթում հաղթանակին։ Դիմիտրովը տարին եզրափակում է դասակարգման աղյուսակի մենախաղի 23-րդ և զուգախաղի 68-րչ հորիզոնականներում։
Օմբլիեր
Օմբիլեր (Homblières), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սեն Կանտեն 3 կանտոնի կազմի մեջ։ Համայնքի շրջանը՝ Սեն Կանտեն:
Գրիգոր Դիմիտրով
2013 թվական. Առաջին ATP տիտղոս
2013 թվականի դեկտեմբերի 16-ին Դիմիտրովը «Բուլղարիայի տարվա մարզիկ» մրցանակաբաշխությունում ստանում է երկրորդ տեղը ձայների քանակով, վաստակելով 1331 միավոր և զիջելով միայն ըմբիշ Իվո Անգելովին ։
2014 թվական. Երեք տիտղոսներ երեք տարբեր ծածկույթների վրա և Մեծ Սաղավարտի առաջին կիսաեզրափակիչ
Դիմիտրովը 2014 թվականի մրցաշրջանը սկսում է զբաղեցնելով 23-րդ հորիզոնականը։ Նրա առաջին մրցաշարը լինում է Բրիսբենում, որտեղ նա առաջին անգամ հասել էր մինչև եզրափակիչ։ Մրցաշարում նա դասակարգված էր 5-րդ համարի տակ։ Այնուամենայնիվ, նա չի կարողանում կրկնել հաջողությունը։ Առաջին շրջանում 1 ժամից պակաս ժամանակում հաղթելով Ռոբին Հասեին, նա հետո պարտվում է Մարին Չիլիչին ։ Նա մասնակցում էր նաև զուգախաղին՝ Ժերեմի Շարդիի հետ և առաջին շրջանում հաղթում են Կոլին Ֆլեմինգին և Ռոս Հաթչինսին (հաղթելով որոշիչ սեթի թայ-բրեյքում), սակայն երկրորդ շրջանում պարտվում են Ռոջեր Ֆեդերեր-Նիկոլաս Մայու զույգին, խաղում, որում երեք սեթն էլ ավարտվում են թայ-բրեյքով, իսկ որոշիչ սեթկ ավարտվում է 9-11 հաշվով։ Այնուհետև Դիմիտրովը խաղում է ցուցադրական մրցաշարում, որին մասնակցում էին նաև թոփ-թենիսիտներ Ռիշար Գասկեն, Ստանիսլաս Վավրինկան և Տոմաշ Բերդիխը։ Այնուամենայնիվ, նա չի կարողանում հաղթանակ տանել (երկու սեթում պարտվելով Կեյ Նիսիկորիին և Ֆերնանդո Վերդասկոյին )։
Օմբլիեր
Բնակչություն
2010 թվականի տվյալներով՝ համայնքի բնակչությունը կազմում է 1471 մարդ։
Գրիգոր Դիմիտրով
2014 թվական. Երեք տիտղոսներ երեք տարբեր ծածկույթների վրա և Մեծ Սաղավարտի առաջին կիսաեզրափակիչ
22-րդը դասակարգված լինելով 2014 թվականի Ավստրալիայի բաց առաջնությունում, Դիմիտրովը հասնում է Մեծ Սաղավարտի մրցաշարերում իր լավագույն արդյունքին, հաղթելով Բրեդլի Կլանին, Լի Յան Սյունին , 11-րդ դասակարգված Միլոշ Ռաոնիչին և Ռոբերտ Բաուտիստա Ագուտին, ինչը նրան բերում է նրա երբիցե առաջին խոշոր քառորդ եզրափակիչը, որտեղ նա պարտվում է վերին դասակարգված և աշխարհի թիվ 1 ռակետ Ռաֆայել Նադալին, չորս սեթում , առաջինում հաղթելուց հետո և երեք հնարավորություն ունենալով երրորդ սեթում հաղթելու համար։ Դա նրա կարիերայում լավագույն արդյունքն էր Մեծ Սաղավարտի մրցաշարերում և Դիմիտրովը մտնում է լավագույն թենիսիստների Թոփ 20 (թիվ 19) , դառնալով առաջին բուլղարացի թենիսիտը, ում հաջողվել է անել դա։
Օմբլիեր
Արտաքին հղումներ
Կատեգորիա:Ֆրանսիայի բնակավայրեր
Գրիգոր Դիմիտրով
2014 թվական. Երեք տիտղոսներ երեք տարբեր ծածկույթների վրա և Մեծ Սաղավարտի առաջին կիսաեզրափակիչ
Փետրվարին նա խաղում է Ռոտերդամի մրցաշարում, որտեղ նա դասակարգված էր 8-րդ համարի տակ։ Դիմիտրովը առաջին շրջանում հաղթում է 28-րդ ռակետ Դմիտրի Թուրսունովին։ Երկրորդ շրջանում նա երկու սեթում պարտվում է 24-րդ ռակետ Էռնեստ Գուլբիսին ։ Դիմիտրովը մասնակցություն է ունենում Ակապուլկոյի գրունտի մրցաշարին, որտեղ նա դասակարգված էր 4-րդ համարի տակ։ Առաջին շրջանում նա երկու սեթում հաղթում է 71-րդ ռակետ Մարինկո Մատոշևիչին և երկրորդ շրջանում Մարկոս Բաղդատիսին, նույնպես երկու սեթում։ Երրորդ շրջանում նա հաղթում է 7-րդ դասակարգված և աշխարհի 18-րդ ռակետ Էռնեստ Գուլբիսին, երկու սեթում, ավելի քան երկուս ու կես ժամվա ընթացքում։ Կիսաեզրափակիչում նա առավելության է հասնում 2-րդ դասակարգված և աշխարհի 7-րդ ռակետ Էնդի Մարրեյի նկատմամբ՝ առաջին անգամ, համարյա երեք ժամ տևած մրցախաղում։ Այդպիսով նա հասնում է ATP մրցաշարերի իր երրորդ եզրափակիչին, որտեղ նա երեք սեթում հաղթում է Քևին Անդերսոնին։ Հաղթանակը Դիմիտրովի համար առաջինն է հանդիսանում АТР 500 մակարդակի մրցաշարերում, և այդ հաղթանակի շնորհիվ նա հասնում է դասակարգման աղյուսակի 16-րդ հորիզոնական։
Ակապուլկոյում իր հաղթանակից հետո Դիմիտրովը մասնակցում է Ինդիան Ուելսի ATP 1000 մակարդակի մրցաշարում, որտեղ նա դասակարգված էր 15-րդ համարի տակ։ Երկրորդ շրջանում նա հաղթում է Ռոբին Հասեին, սակայն այնուհետև պարտվում է աշխարհի 22-րդ ռակետ Էռնեստ Գուլբիսին։
Այնուհետև Դիմիտրովը խաղում է Մայամիում, որտեղ նա կրկին 15-րդ դասակարգվածն էր։ Նա հաղթում է Ալբերտ Մոնտանիեսին, սակայն երրորդ շրջանում պարտվում է 20-րդ դասակարգված Կեյ Նիսիկորիին։ Դրանից հետո նա նոր բարձունքի է հասնում դասակարգման աղյուսակում, հասնելով 15-րդ հորիզոնականին։
Ապրիլին նա Դևիսի գավաթի Եվրոպական II խմբի փլեյ-օֆֆ փուլում մասնակցում է Հունաստանի հավաքականի դեմ բուլղարացիների հանդիպմանը։ Մեկնարկային խաղում նա հաղթում է 690-րդ ռակետ, պատանի Մարկոս Կալովելոնիսին, նրան զիջելով ընդամենը վեց գեյմ։ Այնուհետև նա միավորվում է 344-րդ ռակետ Դիմիտար Կուտրովսկիի հետ, ով Բուլղարիեյի հավաքականին բերել էր երկրորդ միավորը, և նրանք հաղթում են Ալեքսանդրոս Յակուպովիչ-Մարկոս Կալովելոնիս զույգին, որի արդյունքում Բուլղարիայի հավաքականը հաղթանակ է տանում և պահպանում իր դիրքը Եվրոպական II խմբում, իսկ Հունաստանը տեղափոխվում է Եվրոպական III խումբ։
Մոնտե Կարլոյի մրցաշարից առաջ Դիմիտրովը էլ ավելի է բարելավում դիրքերը և դառնում աշխարհի թիվ 14 ռակետ ։ Բուն Մոնտե Կարլոյի մրցաշարում նա դասակարգվում է 12-րդ համարի տակ։ Դիմիտրովը առաջին շրջանում հաղթում է 32-րդ ռակետ Մարսել Գրանոլերսին, իսկ այնուհետև ևս մեկ իսպանացու՝ Ալբերտ Ռամոսին։ Երրորդ շրջանում նա պարտվում է 6-րդ դասակարգված Դավիդ Ֆերերին։
Այնուհետև նա խաղում է Բուխարեստի մրցաշարում, որտեղ նա վերին դասակարգվածն էր։ Երկրորդ շրջանում նա հաղթում է 79-րդ ռակետ Իրժի Վեսելիին։ Երրորդ շրջանում նա հաղթում է Սերգեյ Ստախովսկիին և դրանից հետո առավելության է հասնում 3-րդ դասակարգված և 24-րդ ռակետ Գաել Մոմֆիսին, այդպիսով հասնելով ATP մրցաշարի իր 4-րդ եզրափակիչին։ Որոշիչ խաղում Դիմիտրովը առավելության է հասնում Լուկաշ Ռոսոլի նկատմամբ, առաջին սեթում հաղթելով թայ-բրեյքում և երկրորդում առավելության հասնելով մրցակցին զիջելով ընդամենը մեկ գեյմ։ Դիմիտրովը շահում է ATP իր երրորդ տիտղոսը և առաջինը գրունտային ծածկույթի վրա ։
Մայիսին նա խաղում է Մադրիդի մրցաշարում, որտեղ նա դասակարգված էր 12-րդ համարի տակ։ Դիմիտրովը հաղթում է Պաբլո Կարենո Բուստային, իսկ երկրորդ շրջանում առավելության է հասնում 164-րդ ռակետ Մարիուս Կոպիլի նկատմամբ։ Երրորդ շրջանում նա երեք սեթում պարտվում է 6-րդ դասակարգված չեխ Տոմաշ Բերդիխին։
Հռոմի մրցաշարում Դիմիտրովը դասակարգված էր 12-րդ համարի տակ։ Նա հաղթում է 47-րդ ռակետ Էդուարդո Ռոժեր Վասելինին, 52-րդ ռակետ Իվո Կարլովիչին, 6-րդ դասկարգված Տոմաշ Բերդիխին, իսկ այնուհետև քառորդ եզրափակիչում առավելության է հասնում 15-րդ դասակարգված Թոմի Հաասի նկատմամբ՝ վնասվածքի պատճառով գերմանացու հրաժարումից հետո։ Կիսաեզրափակիչում նրա մրցակիցը 1-ին դասակարգված Ռաֆայել Նադալն էր։ Դա նրանց հինգերորդ հանդիպումն էր և առաջին անգամ Դիմիտրովը չի կարողանում գոնե մեկ սեթ հաղթել և իսպանացուն զիջում է երկու սեթում։ Հռոմի կիսաեզրափակիչի նվաճումը Դիմիտրովի համար լավագույն արդյունքն էր ATP Masters մակարդակի մրցաշարերում։ Բացի այդ, նա Լուկաշ Ռոսոլի հետ մասնացկում է զուգախաղի մրցաշարին, որտեղ նրանք հաղթում են աշխարհի թիվ 4 զույգ Խուան Սեբաստիան Կաբալին և Ռոբերտ Ֆարահ Մահսուդին՝ երկու սեթերն էլ շահելով թայ-բրեյքում։ Երկրորդ և երրորդ շրջաններում նրանք հաղթում են 2-րդ դասակարգված ավստրո-բրազիլական Ալեքսանդր Պեյա-Բրունո Սուարես և Մարին Չիլիչ-Սանտիագո Գոնսալես զույգերին։ Կիսաեզրափակիչում նրանք երկու սեթում զիջում են Ռոբին Հասե-Ֆելիսիանո Լոպես զույգին։ Այդ ելույթները Դիմիտրովին թույլ են տալիս բարձրանալ մենախաղի վարկանիշային 12-րդ հորիզոնական և զուգախաղի 84-րդ հորիզոնական ։
2014 թվականի հունիսին Դիմիտրովը խաղում էր Aegon Championships մրցաշարում, որտեղ նա 4-րդ դասակարգվածն էր։ Նա երկրորդ շրջանում հաղթում է 168-րդ ռակետ Ջեյմս Ուորդին և երրորդ շրջանում 53-րդ ռակետ Էդուարդ Ռոժե Վասելինին՝ երկուսն էր երկու սեթում։ Դիմիտրովը քառորդ եզրափակիչում պետք է խաղար 8-րդ դասակարգված Ալեքսանդր Դոլգոպոլովի հետ, սակայն հեշտ հաղթանակ է ստացվում, երբ ուկրաինացին խաղից առաջ հրաժարվում է՝ պատճառաբանելով ազդրի վնասվածքը։ Այնուհետև Դիմիտրովը կիսաեզրափակիչում հաղթում է 3-րդ դասակարգված Ստանիսլաս Վավրինկային՝ երկու սեթում։ Եզրափակիչում նա առավելության է հասնում Ֆելիսիանո Լոպեսի նկատմամբ՝ երեք սեթում, ինչը հանդիսանում էր մրցաշարի պատմության մեջ միակ եզրափակիչը, որտեղ մրցակիցներից մեկը առավելության է հասնում երեք թայ-բրեյքներում և տևողությամբ ամենաերկար հանդիպումն էր։ Դիմիտրովը Ստանիսլաս Վավրիկայի հետ զույգով մասնակցում է նաև զուգախաղի մրցաշարին, որտեղ առաջին շրջանում են հաղթահարում են Կեն և Նիլ Սկուպսկի զույգին, սակայն հաջորդ փուլում զիջում են 3-րդ դասակարգված Դանիել Նեստոր-Նենադ Զիմոնիչ զույգին։
Այնուհետև Դիմիտրովը խաղում է Ուիմբլդոնի մրցաշարում՝ դասակարգված լինելով 11-րդ համարի տակ։ Առաջին և երկրորդ շրջաններում նա հաղթում է որակավարվածներ 150-րդ ռակետ Ռայան Հարիսոնին և 236-րդ ռակետ Լյուկ Սևիլին։ Երրորդ շրջանում, կարիերայում երկրորդ անգամ, նա հաղթում է 21-րդ դասակարգված Ալեքսանդր Դոլգոպոլովին՝ հինգ սեթում։ Չորրորդ շրջանում նա հաղթանակ է տոնում 64-րդ ռակետ Լեոնարդո Մայերի նկատմամբ։ Քառորդ եզրափակիչում նա հաղթանակ է տանում Ուիմբլդոնի չեմպիոն, 3-րդ դասակարգված Էնդի Մարրեյի նկատմամբ։ Այդ հաղթանակը նշանակում էր, որ Դիմիտրովը առաջին անգամ դուրս է գալիս Մեծ Սաղավարտի մրցաշարի կիսաեզրափակիչ, դառնալով առաջին բուլղարացի թենիսիտը, ով հասել է նման արդյունքի։ Կիսաեզրափակիչում նա չորս սեթում պարտվում է 2-րդ դասակարգված Նովակ Ջոկովիչին,ով վերջնական արդյունքում դառնում է մրցաշարի հաղթող։ Այդ բարձր արդյունքները Դիմիտրովին հնարավորություն են տալիս առաջին անգամ մտնելու ATP դասակարգման Թոփ 10՝ 9-րդ համարի տակ. դառնալով պատմության մեջ առաջին բուլղարացի թենիսիստը, ով տեղ գտել Թոփ 10-ում ։
Այնուհետև, հուլիսի վերջին, Դիմիտրովը պետք է խաղար Վաշինգտոնի մրցաշարում, որտեղ նա 3-րդ դասակարգվածն էր, սակայն ստիպված է լինում բաց թողնել մրցաշարը գրիպի և ազդրի խնդիրների պատճառով։ Օգոստոսին նա խաղում է Canadian Open Masters մրցաշարում, որտեղ 7-րդ համարն էր։ Երկրորդ և երրորդ շրջաններում նա հաղթում է Դոնալդ Յանգին և 17-րդ դասակարգված Տոմի Ռոբրեդոյին։ Քառորդ եզրափակիչում, ընդհանուր վեց խաղից հինգերորդ անգամ, նա հաղթում է 21-րդ ռակետ հարավաֆրիկացի Քևին Անդերսոնին։ Կիսաեզրափակիչում նա պարտվում է 13-րդ դասակարգված և վերջնական արդյունքում մրցաշարի հաղթող Ժո Վիլֆրիդ Ցոնգային, որը նրա չորրորդ անընդմեջ պարտությունն էր ֆրանսիացուն։
Ցինցինատիի «Մասթերս» մրցաշարում Դիմիտրովը դասակարգված էր 7-րդ համարի տակ և երկրորդ շրջանում պարտվում է Իրժի Յանովիչին։ 2014 թվականիի ԱՄՆ բաց առաջնությունում Դիմիտրովը դասակարգված էր 7-րդ համարի տակ։ Նրանից հետո, երբ նա հաղթում է Ռայան Հարիսոնին առաջին շրջանում, Դուդի Սելային՝ երկրորդում և Դավիդ Գոֆենին՝ երրորդում, նա 16 ուժեղագույնների փուլում պարտվում է 20-րդ դասակարգված Գաել Մոմֆիսին։ Դիմիտրովը իջնում է դասակարգման աղյուսակի 10-րդ հորիզոնական նրանից հետո, երբ Կեյ Նիսիկորին հաղթում է Նովակ Ջոկովիչին և եզրափակիչում։ պարտվում Մարին Չիլիչին։
Սեպտեմբերին Դիմիտրովը մասնակցում է Պեկինի մրցաշարին։ Ֆերնանդո Վերդասկոյի և Պաբլո Անդուհարի նկատմամբ հաղթանակներից հետո Դիմիտրովը պարտվում է աշխարհի թիվ 1 ռակետ Նովակ Ջոկովիչին՝ քառորդ եզրափակիչում։ Հաջորդ մրցաշարը լինում է Շանհայի Rolex Masters-ը, որտեղ նա 10-րդ համարն էր։ Առաջին շրջանում Դենիս Իստոմինի նկատմամբ հաղթանակից հետո, Դիմիտրովը երկրորդում պարտվում է Ժյուստին Բենետին։
Դիմիտրովը Ստոկհոլմում ձեռնամուխ է լինում ATP տիտղոսի պաշտպանությանը։ Երկրորդ և երրորդ շրջաններում նա հաղթում է Թեյմուրազ Գաբիաշվիլիին և Ջեկ Սոկին ։ Կիաեզրավակիչում նա հաղթում է Բեռնարդ Տոմիչին և հասնում կարիերայում վեցեցրորդ ATP World մրցաշարի մենախաղի եզրափակիչ։ Դիմիտրովը եզրափակիչում երեք սեթում պարտվում է Տոմաշ Բերդիխին ։
Բազելում Դիմիտրովը առաջին և երկրորդ շրջաններում հաղթում է Ալեքսանդր Զվերևին և Վաշեկ Պոսպիշիլին, սակայն քառորդ եզրափակիչում, երկրորդ անգամ անընդմեջ, պարտվում է 1-ին դասակարգված և մրցաշարի ապագա հաղթող Ռոջեր Ֆեդերերին։ Փարիզի «Մասթերս»-ում Դիմիտրովը հաղթում է Պաբլո Կուէվասին, սակայն երրորդ շրջանում պարտվում է Էնդի Մարրեյին։ Դա մրցաշրջանի ընթացքում նրա վերջին մրցաշարն էր։ Դիմիտրովը հնարավորություն ուներ հավակնելու 2014 թվականի ATP World Tour Finals-ին՝ տարվա ամփոփիչ մրցաշարին, սակայն տարին եզրափակում է 11-րդ հորիզոնականում։ 2014 թվականի դեկտեմբերի 22-ին Գեորգի Դիմիտրովը ընտրվում է որպես Բուլղարիայի Տարվա մարզիկ (վաստակելով 1190 միավոր), դառնալով առաջին թենիսիստը, ով նվաճում է այդ մրցանակը ։
2015 թվական. Պայքար մարզավիճակի հետ և բաժանում մարզիչից
Դիմիտրովը տարին սկսում է զբաղեցնելով դասակարգման աղյուսակի 11-րդ հորիզոնականը։ Հունվարի սկզբին նա մրցաշրջանը սկսում է Բրիսբենի գրունտային մրցաշարում, որտեղ դասակարգված էր 4-րդ համարի տակ։ Այնտեէ նա հաղթում է Ժերեմի Շարդիին, իսկ քառորդ եզափակիչում երկու սեթում անցնում է Մարտին Կլիժանի արգելքը, սակայն կիսաեզրափակիչում, մեկ ժամից էլ պակաս մրցախաղում, պարտվում է աշխարհի 2-րդ ռակետ Ռոջեր Փեդերերին։ Դիմիտրովը նաև մասնակցում է զուգախաղի մրցաշարին, որտեղ ավստրալիացի Տանասի Կոկինակիսի հետ հասնում է մինչև կիսաեզրափակիչ։
2015 թվականի Ավստրալիայի բաց առաջնությունում Դիմիտրովը դասակարգված էր 10-րդը։ Առաջին շրջանում նա հաղթում է Դաստին Բրաունին՝ ընդամենը 69 րոպեի ընթացքում, երկրորդ շրջանում չորս սեթում հաղթում է Լուկաշ Լացկոյին և երրորդում առավելության է հասնում Մարկոս Բաղդատիսի նկատմամբ՝ հինգ սեթում։ Դիմիտրովը 6-րդ դասակարգված Էնդի Մարրեյին չարս սեթում պարտվում է չորրորդ շրջանում։ Փետրվարին Դիմիտրովը մասնակցում է Ռոտերդամի մրցաշարին, դասակարգված լինելով 5-րդ համարի տակ։ Առաջին շրջանում նա հաղթում է որակավորված Պոլ Անրի Մաթյոին, սակայն երկրորդ շրջանում պարտվում է թիվ 37 ռակետ Ժիլ Մյուլերին։ Այնուհետև Դիմիտրովը խաղում է Ակապուլկոյում, որտեղ նա հանդիսանում էր նախորդ մրցաշարի հաղթող և դասակարգված էր 3-րդ համարի տակ։ Երկրորդ շրջանում նա պարտվում է Ռայան Հարիսոնին։ 2015 թվականի մարտի 10-ին նա խաղում է Մեդիսոն Սքուեր Գարդեն-ի ամենամյա ցուցադրական մրցաշարում, որտեղ կարիերայում առաջին անգամ հաղթանակ է տանում Ռոջեր Ֆեդերերի նկատմամբ ։
Մարտին Դիմիտրովը խաղում է Ինդիան Ուելսի «Մասթերս» մրցաշարում, որտեղ նա դասակարգված էր 11 համարի տակ։ Երկրորդ շրջանում նա հաղթում է աշխարհի 37-րդ ռակետ Նիկ Կիրյոսին։ Դիմիտրովը աշխարհի 19-րդ ռակետ Տոմի Ռոբրեդոյին պարտվում է երրորդ շրջանում։ Մարդի Ֆիշի հետ զույգով նա նաև մասնակցում է զուգախաղի մրցաշարին, սակայն նրանք առաջին շրջանում պարտվում են իսպանացիներ Դավիդ Ֆերերին և Ֆերնանդո Վերդասկոյին։ Դիմիտրովը 9-րդ դասակարգվածն էր Մայամիի «Մասթերս»-ում, որտեղ նա երկրորդ շրջանում հաղթում է Վաշեկ Պոսպիշիլին, սակայն այնուհետև պարտվում է 22-րդ դասակարգված Ջոն Իզներին։ Դիմիտրովը Մոնտե Կարլոյի մրցաշարում դասակարգված էր 9-րդ համարի տակ և առաջին շրջանում հաղթում է Ֆերնանդո Վերդասկոյին, իսկ երկրորդում առավելության է հասնում Ֆաբիո Ֆոնինիի նկատմամբ։ Երրորդ շրջանում Դիմիտրովը մեկ ժամից պակաս ժամանակաշրջանում հաղթում է 7-րդ դասակարգված և գործող չեմպիոն Ստանիսլաս Վավրինկային, իսկ այնուհետև երկու սեթում, քառորդ եզրափակիչում, պարտվում է Գաել Մոմֆիսին։ Մաքսիմ Միրնիի հետ համագործակցությամբ նա զուգախաղում դուրս է գալիս երկրորդ շրջան, որտեղ նրանք պարտվում են Բրայան եղբայրներին։
Դիմիտրովը որոշում է չպաշտպանել իր տիտղոսը Բուխարեստում, իսկ դրա փոխարեն նա մասնակցում է Ստամբուլի առաջին մրցաշարին։ Նա դասակարգվում է 2-րդ համարի տակ և երկրորդ շրջանում հաղթում է Անդրեյ Գոլուբևին։ Քառորդ եզրափակիչում նա հաղթում է Իվան Դոդիչին, սակայն կիսաեզրափակիչում պարտվում է Պաբլո Կուէվասին։ Այնուհետև նա խաղում է Մադրիդի «Մասթերս» մրցաշարում, որտեղ նա դասակարգված էր 10-րդ համարի տակ։ Առաջին շրջանի նրա մրցակից Դոնալդ Յանգը երկրորդ սեթում հրաժարվում է պայքարից։ Այնուհետև Դիմիտրովը հաղթում է Ֆաբիո Ֆոնինիին և երրորդ սեթում հաղթահարում է Ստանիսլաս Վավրինկայի դիմադրությունը։ Քառորդ եզրափակիչում Դիմիտրովը երեք սեթում պարտվում է 3-րդ դասակարգված և մրցաշարի եռակի հաղթող Ռաֆայել Նադալին, ով վեցերորդ անգամ հաղթանակ է տանում նրանց միջև կայացած վեց հանդիպումների ընթացքում։ Զուգախաղի մրցաշարում Դիմիտրովը հասնում է երկրորդ շրջան։
Դիմիտրովը չի կարողանում պաշտպանել իր Հռոմի «Մասթերս» մրցաշարի կիսաեզրափակիչը։ Նա դասակարգված էր 10-րդը և առաջին շրջանում հաղթում է Իրժի Յանովիչին, սակայն երկրորդ շրջանում երեք սեթում պարտվում է Ֆաբիո Ֆոնինիին։ Այնուհետև Դիմիտրովը երկու սեթում պարտվում է Ջեկ Սոկին Ֆրանսիայի բաց առաջնության առաջին շրջանում, չնայած դասակարգման 10-րդ համարին։ Դիմիտրովը երկրորդ տարին անընդմեջ դուրս է մնում մրցաշարից նախնական փուլում։
Հունիսին Դիմիտրովը չի կարողանում պաշտպանել տիտղոսը Aegon Championships մրցաշարում, երկրորդ շրջանում պարտվելով Ժիլ Մյուլերին։ Այնուհետև, 11-րդ դասակարգվածի լինելով, նա խաղում է Ուիմբլդոնի մրցաշարում և առաջին երկու շրջաններում հաղթում է Ֆեդերիկո Դելբոնիսին և Սթիվ Ջոնսոնին։ Երրորդ շրջանում նա երկու սեթում պարտվում է Ռիշար Գասկեին, որը նրա երկրորդ պարտությունն էր ֆրանսիացում հինգ խաղերում։ Պարտությունից հետո Դիմիտրովը որոշում է բաժանվել մարզիչ Ռոջեր Ռաշիդից ։
Հուլիսին Դիմիտրովը մասնակցում է 2015 թվականի Դևիսի գավաթի Լյուքսեմբուրգի դեմ մրցաշաղին, որտեղ հաղթում է բոլոր երեք հանդիպումներում։ Օգոստոսին նա մասնակցում է Վաշինգտոնի մրցաշարին, որտեղ հասնում է երրորդ շրջան։ Այնուհետև նա խաղում է Rogers Cup մրցաշարում, որտեղ երկրորդ շրջանում պարտվում է Ջակ Սոկին։ Ցինցինատիի «Մասթերս» մրցաշարում Դիմիտրովը դուրս է մնում երրորդ շրջանում, պարտվելով աշխարհի 2-րդ ռակետ Էնդի Մարրեյին։ Դիմիտրովի ցածր արդյունավետությունը շարունակվում է նաև ԱՄՆ բաց առաջնությունում, որտեղ նա երկրորդ շրջանում հինգ սեթում պարտվում է Միխաիլ Կուկուշկինին։
Սեպտեմբերին նա որպես մարզիչ վարձում է Ֆրանկո Դևինին ։ Դիմիտրովը դուրս է գալիս Կուալա Լումպուրի մրցաշարի քառորդ եզրափակիչ, իսկ հակտեմբերին ևս մեկ անգամ դուրս է մնում առաջին շրջանում, այս անգամ Տոկիոյի մրցաշարում։ Դրանցից հետո Դիմիտրովը դուրս է մնում նաև Թոփ 20-ից։ Դիմիտրովը ուղևորվում է Ստոկհոլմ և հասնում մինչև քառորդ եզրափակիչ, որտեղ նա պարտվում է Տոմաշ Բերդիխին։ Այդ մրցախարից հետո նա մասնակցում է Բազելի Swiss Indoors մրցաշարին, որտեղ նա 16 ուժեղագույնների փուլում պարտվում է Ռաֆայել Նադալին։ Տարվա վերջին մրցաշարը լինում է Փարիզում, որտեղ նա հաղթում է Մարին Չիլիչին և պարտվում Դավիդ Ֆերերին։ Դիմիտրովը տարին եզրափակում է ATP դասակարգման աղյուսակի 28-րդ հորիզոնականում։
2016 թվական. Մազավիճակի կորուստ
Համարվելով աշխարհի թիվ 28-րդ ռակետ, Դիմիտրովը մրցաշարջանը սկսում է Բրիսբենի մրցաշարում, որտեղ նա հասնում է քառորդ եզրափակիչ՝ պարտվելով Ռոջեր Ֆեդերերին։ Միավորվելով Կեյ Նիսիկորիի հետ, Դիմիտրովը քառորդ եզրափակիչ է հասնում նաև զուգախաղում, սակայն պրաժարվում է պայքարից ուսի վնասվածքի պատճառով։ Բուլղարացին կարիերայի յոթերորդ եզրափակիչին հասնում է Սիդնեյում, պարտվելով Վիկտոր Տրոիցկիին։ Այնուհետև նա ևս մեկ անգամ պարտությւոն է գրանցում Ռոջեր Ֆեդերերի հետ հանդիպումներում, ընդհանուր առմամբ հինգերորդը, 2016 թվականի Ավստրալիայի բաց առաջնության երրորդ շրջանում։
Մարտին, դասակարգված լինելով 23 համարի տակ, նա Ինդիան Ուելսի «Մասթերս» մրցաշարի երկրորդ շրջանում պարտվում է Ալեքսանդր Զվերևին։ Երկրորդ շրջանում հրաժեշտ է տալիս նաև Մայամիի մրցաշարին, որտեղ նա երրորդ շրջանում հաղթում է աշխարհի 2-րդ ռակետ Էնդի Մարրեյին, սակայն պարտվում է Գաել Մոնֆիլսին։
Ապրիլին Դիմիտրովը սկսում է գրունտային մրցաշրջանը։ Նա հասնում է մինչև Մոնտե Կարլոյի «Մասթերս» մրցաշարի երկրորդ շրջան, պարտվելով 15-րդ դասակարգված Ժիլ Սիմոնին երկու սեթում։ Դասակարգված լինելով 2-րդ համարի տակ, նա հասնում է կարիերայում իր ութերորդ եզրափակիչին Ստամբուլի մրցաշարում, կիսաեզրափակիչում առավելության հասնելով Իվո Կարլովիչի նկատմամբ։ Եզրափակիչում հանդիպելով Դիեգո Շվարցմանի հետ, նա երկրորդ սեթում մատուցում էր հաղթանակի համար, սակայն թայ-բրեյքում զիջում է այն և, երկու ռակետ կոտրելու արդյունքում նախազգուշացվելուց հետո կոտրելով նաև երրորդ ռակետը, երրորդ սեթում չշահելով ոչ մի գեյմ, պարտություն է կրում ։
Մայիսի սկզբին Մադրիդի «Մասթերս» մրցաշարում Դիմիտրովը չի կարողանում պաշտպանել նախորդ տարվա մրցաշարի քառորդ եզրափակիչը, առաջին շրջանում երկու սեթում պարտվելով իսպանացի Պաբլո Կարենոյին, ում նախորդ հանդիպումներում չէր զիջել ոչ մի սեթ։ Հաջորդ շաբաթ Դիմիտրովը դիրքը ATP վարկանիշում իջնում է մինչև 35-րդ հորիզոնական՝ վատագույն արդյունքը վերջին երեք տարիների ընթացքում։ Հռոմի «Մասթերս»-ում նրան կրկին պարտության է մատնում Ալեքսանդր Զվերևը։ Դրան հետևում է ևս մեկ առաջին շրջանում պարտություն Ֆրանսիայի բաց առաջնությունում՝ Վիկտոր Տրոիցկիից, այս անգամ հինգ սեթում։
Հունիսին Դիմիտրովի անկումը շարունակվում է։ Շտուտգարտի և Լոնդոնի մրցաշարերում հերթական անգամ պարտվելով առաջին շրջանում՝ Խուան Մարտին դել Պոտրոյին երկու սեթում և վնասվածքից վերադարձած Յանկո Տիպսարևիչին։ Առաջին անգամ 2013 թվականից ի վեր չդասակարգված լինելով, նա պարտությունների շարքը ընդհանում է 2016 թվականի Ուիմբլդոնի մրցաշարում։ Առաջին շրջանում նա հաղթում է որակավորված Բյորն Ֆրանտանջելոյին, այնուհետև հաղթում է 16-րդ դասակարգված Ժիլ Սիմոնին և պարտվում Սթիվ Ջոնսոնին։ Ուիմբլդոնի մրցաշարից քիչ անց Դիմիտրովը բաժանվում է մարզիչ Ֆրանկո Դևինից ։
Հուլիսին Դիմիտրովը 12-րդ դասակարգվածն էր Վաշինգտոնի մրցաշարում և բաց թողնելով առաջին շրջանը, երկրորդում երկու սեթում զիջում է 82-րդ ռակետ Դանիել Էվանսին։ Մոնրեալի մրցաշարում Դիմիտրովը երրորդ շրջանում հաղթում է Իվո Կարլովիչին, սակայն քառորդ եզրափակիչում պարտվում է 3-րդ դասակարգված Կեյ Նիսիկորիին։
Օգոստոսին Դիմիտրովը Բուլղարիայի հավաքականի կազմում մասնակցել է 2016 թվականի Ռիո դե Ժանեյրոյի Օլիմպիական խաղերին, որտեղ մեկնարկային խաղում պարտվել է խորվաթ Մարին Չիլիչին և դուրս մնացել հետագա պայքարից։ Այնուհետև Դիմիտրովկ մրցակցել է Ցինցինատիի «Մասթերս» մրցաշարում։ Առաջին շրջանում նա հաղթել է Ժիլ Սիմոնին, իսկ երկրորդ շրջանում՝ 16-րդ դասակարգված Ֆելիսիանո Լոպեսին։ Երրորդ շրջանում Դիմիտրովը երկու սեթում առավելության է հասել 2-րդ դասակարգված Ստանիսլաս Վավրինկայի նկատմամբ և դուրս եկել մրցաշարի քառորդ եզրափակիչ, որտեղ պայքարից դուրս է թողել ամերիկացի Սթիվ Ջոնսոնին։ Կիսաեզրափակիչում նրա մրցակիցը եղել է մրցաշարի ապագա հաղթող Մարին Չիլիչը, ում Դիմիտրովը զիջել է երեք սեթում՝ 6-4, 3-6, 5-7։
ԱՄՆ բաց առաջնությունում Դիմիտրովը 22-րդ դասակարգվածն էր։ Առաջին շրջանում նա երեք սեթում հաղթել է Ինիգո Սերվանտեսին, իսը երկրորդ շրջանում հինգ սեթանոց համառ պայքարում հաղթել է ֆրանսիացի Ժերեմի Շարդիին։ Երրորդ շրջանում նա չորս սեթում պայքարից դուրս է թողել Ժոաո Սոուզային, սակայն չորրորդ շրջանում երեք սեթում պարտվել է 2-րդ դասակարգված Էնդի Մարրեյին։
Այնուհետև նա մասնակցել է Չենգդուի մրցաշարին, որտեղ երկրորդ շրջանում հաղթել է Դուշան Լայովիչին։ Քառորդ եզրափակիչում նա առավելության է հասել Դիեգո Շվարցմանի նկատմամբ, իսկ կիսաեզրափակիչում պարտվել է Ալբերտ Ռամոս Վինյոլասին։
Հոկտեմբերի սկզբին Դիմիտրովը մասնակցել է Պեկինի խոշոր մրցաշարին։ Առաջին շրջանում նա պարտության է մատնել Սթիվ Ջոնսոնին, երկրորդ շրջանում հաղթել է 6-րդ դասակարգված Լուկաս Պոուլիին, իսկ երրորդ շրջանում պայքարից դուրս է թողել մրցաշարի 2-րդ դասակարգված և աշխարհի 4-րդ ռակետ Ռաֆայել Նադալին։ Կիսաեզրափակիչում նա առանց քաղի հաղթահարել է 3-րդ դասակարգված Միլոշ Ռաոնիչի արգելքը և մրցաշրջանի ընթացքում երրորդ անգամ դուրս եկել եզրափակիչ, որտեղ երրորդ անգամ անընդմեջ եզրափակիչում պարտություն է կրել, զիջելով Էնդի Մարրեյին։
Շանհայի «Մասթերս» մրցաշարում Դիմիտրովը առաջին շրջանում առավելության է հասել 14-րդ դասակարգված Ռիշար Գասկեի նկատմամբ, սակայն երկրորդ շրջանում պարտվել է որակավորված Վաշեկ Պոսպիշիլին։
Դևիսի գավաթ
Գեորգի Դիմիտրովը Դևիսի գավաթում իր նորամուտը նշում է 2008 թվականին, 16 տարեկան հասակում։ Խաղալով Պլովդիվում, դեռահաս Դիմիտրովը հաղթանակ է տանում երկու մենախաղում և զուգախաղում և Բուլղարիայի հավաքականին դուրս բերում Եվրոպա/Աֆրիկայի առաջին խումբ։ 17-ամյա Դիմիտրովը Բուլղարիայի հավաքական է վերադառնում 2009 թվականին՝ Դևիսի գավաթի Եվրոպա/Աֆրիկա խմբի առաջին փուլի հանդիպումների համար։ Դիմիտրովը հաղթում է իր երկու մենախաղային հանդիպումներում և Բուլղարիայի հավաքականի դժվարին հաղթանակ է տանում Հունգարիայի հավաքականի նկատմամբ։ Այնուհետև նա որոշակի դադար է վերցնում Դևիսի գավաթում, ինչը հանգեցնում է Բուլղարիայի հավաքականի անկմանը Դևիսի գավաթի ամենացածր խումբ։
Դիմիտրովը Դևիսի գավաթի խաղարկություն վերադառնում է 2012 թվականին, որպես Թոփ 100-յակի թենիսիստ։ Բուլղարացիները առավելության են հասնում Սոֆիայում անց կացվող շրջանային մրցաշարում և ևս մեկ անգամ բարձրանում են Եվրոպա/Աֆրիկայի երկրորդ խումբ։ Երկրորդ խմբի մրցաշարում Դիմիտրովը և Բուլղարիայի հավաքականը չեն կարողանում առաջին շրջանից այն կողմ անցնել։
Օլիմպիական խաղեր
Դիմիտրովը Բուլղարիան էր ներկայացնում 2012 թվականի Լոնդոնի Օլիմպիական խաղերում։ Նա մասնակցում էր մենախաղի մրցաշարին և հասնում է երկրորդ շրջան։ Առաջին շրջանում նա հաղթում է լեհ Լուկաշ Կուբոտին։ Երկրորդ շրջանում նա պարտության է մատնվում 12-րդ դասակարգված ֆրանսիացի Ժիլ Սիմոնի կողմից՝ 6-3 6-3։
Մարզիչներ
Մանկությունում Գրիգոր Դիմիտրովին մարզում էր նրա հայրը՝ Դիմիտրը, Հասկովոյի թենիսի ակումբում։ Քանի որ նրա տաղանդը դառնում է առավել ակնհայտ, նա սկսում է մարզիչներ ներգրավել արտասահմանից, առաջին հերթին իսպանացի Պատո Ալվարեսին, ով նաև մարզել էր Էնդի Մարրեյին։ Ալվարեսը, ինչպես հայտնվում է, ասել է, որ Դիմիտրովը հանդիսանում է լավագույն 17-ամյա թենիսիստը, ում նա մարզել է։ Մոտավորապես 2009 թվականի Ռոտերդամի ABN AMRO մրցաշարում նրա հաջողությունների ժամանակ, Դիմիտրովը պաշտոնական մարզչական հարաբերություններ է սկսում Պիտեր Լունդգրենի հետ, աշխարհի նախկին թիգ 1 ռակետներ Մարատ Սաֆինի և Ռոջեր Ֆեդերերի մարզչի։ Լունդգրենը նույնպես գովաբանում էր Դիմիտրովին, ասելով, որ «նա աելի լավն է, քան Ֆեդերերը այդ տարիքում» ։
2010 թվականի հունիսին Դիմիտրովկ ավարտում է իր մարզչական հարաբերությունները Լունդգրենի հետ, իսկ այնուհետև սկսում է մարզվել ավստրալիացի Պիտեր Մակնամարայի մոտ ։ Դիմիտրովը և Մակնամարան իրենց մարզչական հարաբերությունները ավարտում են 2011 թվականի մրցաշրջանի վերջում ։ 2012 թվականին Դիմիտրովին մարզում էր Պատրիկ Մուրատօղլուն ։ 2012 թվականի նոյեմբերի 26-ին Դիմիտրովը լքում է Պատրիկ Մուրատօղլուի ակադեմիան և միանում է «Good to Great Tennis Academy» ակադեիմային Շվեդիայում։ 2013 թվականի հոկտեմբերի 7-ին Դիմիտրովը Facebook-ի իր էջում հայտարարում է, որ նա վարձել է Ռոջեր Ռաշիդին (Գաել Մոմֆիսի, Ժո Վիլֆրեդ Ցոնգայի և Լեյթոն Հյուիթի նախկին մարզիչը), որպեսզի մարզի իրեն On July 7, 2015 Dimitrov announced via Twitter that he would be parting ways with coach Roger Rasheed. ։ 2015 թվականի հուլիսի 7-ին Դիմիտրովի Twitter-ի միջոցով հայտարարում է, որ բաժանվել է Ռոջեր Ռաշիդից ։ 2015 թվականի սեպտեմբերի 25-ին Դիմիտրովը հայտարարում է, որ վարձել է Խուան Մարտին դել պոտրոյի նախկին մարզիչ Ֆրանկո Դևինին ։ Սակայն 2016 թվականի Ուիմբլդոնի մրցաշարից քիչ անց նա հայտարարում է մարզիչ Ֆրանկո Դևինից բաժանվելու մասին ։
Արտաքին հղումներ
Կատեգորիա:Բուլղարացի թենիսիստներ
Հակոբ Մելիք
Հակոբ Մելիք, ռումինահայ հասարակական գործիչ, ճարտարապետ, Վալաքիայի 1848 թվականի հեղափոխության մասնակից։
Կենսագրություն
Մանուկ հասակում ծնողների հետ տեղափոխվել է Բուխարեստ։ Ճարտարապետի բարձրագույն կրթությունը ստացել է Փարիզում։ 1840-ական թվականների կեսին Մելիքը հրավիրվել է Բուխարեստ, 1847 թվականին նշանակվել Վալաքիայի ինժեներական բաժնի ճարտարապետ։ Վալաքիայի 1848 թվականի հեղափոխության նախօրյակին ընտրվել է Բուխարեստում կազմակերպված դեմոկրատական ակումբի քարտուղար։ Մելիքի տանը գումարվել են գաղտնի ժողովներ, կազմակերպվել զինված ջոկատներ։ Հեղափոխության պարտությունից հետո հեռացել է Բուխարեստից։ 1857 թվականին վերադարձել է, Վալաքիայի 21 ազգային գործիչների հետ ստորագրել (1858) «Հավատքի դավանանք» փաստաթուղթը, որը ժողովրդին կոչ էր անում միավորվել և ստեղծել միասնական Ռումինիա։ 1860 թվականին ընտրվել է Վալաքիայի պառլամենտի անդամ։ 1847 թվականին, ապա 1858 թվականից եղել է Բուխարեստի հայկական համայնքի հոգաբարձության ղեկավարը։ Մելիքը նախագծել է Բուխարեստի Ազգային թատրոնի շենքը (չի կառուցվել), Հաղթական կամարը (1848), Կ․ Պոլսում՝ Ճեզայիրլի ամիրայի ապարանքը (1850), Արճեշ գետի (Ռումինիա) կամուրջը (1857) և այլն։
Հրատարակել է «Արևելքն Արևմուտքի առջև» (ֆրանսերեն, 1856) գիրքը, որը նվիրված է Թուրքիայի պատմությանը, այդ երկրի կյանքում հայերի ունեցած դերին և նրանց թշվառ վիճակին։ Միաժամանակ, Մելիքը պատրանքներ է կապում Թուրքիայում կատարվող բարենորոգումների (թանզիմաթ) հետ։
Գրականություն
Կատեգորիա:Ռումինահայ ճարտարապետներ Կատեգորիա:Ռումինահայ հասարակական գործիչներ
Մեդիչիներ
Մեդիչիներ (Medici), տոհմ Ֆլորենցիայում։ Կարևոր դեր է կատարել միջնադարյան Իտալիայի քաղաքների՝ տնտեսական և մշակութային կյանքում։ Տոհմի ներկայացուցիչները 15-րդ դարում հիմնել են Եվրոպայի խոշորագույն առևտրաբանկային ընկերություններից մեկը, եղել են Ֆլորենցիայի կառավարողներ (1434-1737, ընդմիջումներով), Հռոմի պապեր, պայքարել են ֆեոդալական ավագանու դեմ (14-րդ դար)։
Մեդիչիներից նշանավոր են (հիմնական ճյուղի ներկայացուցիչներից) Ջովաննի դի Բիչչին (1360-1429), Կոզիմո Ավագը (1389-1464), Լորենցո Մեդիչին՝ Ֆլորենցիայի կառավարիչ 1434 թվականից (1449-1492), Ջիովանին Մեդիչին (1475-1521), 1513 թվականից՝ Հռոմի պապ (Լևոն 10-րդ), Եկատերինա Մեդիչին՝ Ֆրանսիայի թագուհի, Հենրի II-ի կինը (1519-1589), Ջուլիո Մդիչին (1477-1534), 1523 թվականից՝ Հռոմի պապ (Կղեմես VII), Ալեսսանդրո Մեդիչին (1511-1537), Ֆլորենցիայի դուքս՝ 1532 թվականից, նրա սպանությունից հետո Մեդիչիների հիմնական ճյուղը ավարտվել է։ Մեդիչիների կողմնային ճյուղի գլխավոր ներկայացուցիչներն են՝ Կոզիմո I-ը  (1519-1574), Ֆլորենցիայի դուքս՝ 1537 թվականից, միավորել է ամբողջ Տոսկանան և 1569 թվականից կոչվել է Տոսկանայի մեծ դուքս, Կոզիմո II-ը (1590-1621), Տոսկանայի մեծ դուքս՝ 1609 թվականից, Ջան Գաստոնեն (1671-1737), Տոսկանայի վերջին մեծ դուքսը Մեդիչիների տոհմից։ Մեդիչիների այս ճյուղին է պատկանել Ֆրանսիայի թագուհի (Հենրի IV-ի կինը) Մարիա Մեդիչին՝  Կոզիմո I-ի թոռնուհին (1573-1642)։
Ծագում
Ընտանիքի անվան ծագումը հստակ հայտնի չէ։ Համաձայն մի վարկածի՝ դինաստիայի հիմնադիրներից մեկը Կառլոս մեծի արքունիքում դեղագործ էր (medico): Մեկ այլ վարկածի համաձայն՝ ընտանիքն ի սկզբանե զբաղվել է դեղագործական առևտրով։ Երրորդ վարկածն այն է, որ Մեդիչիները ֆրանկների ռազմական ղեկավարների անմիջական ժառանգներն են։ Ըստ ընտանեկան ավանդույթի ընտանիքը սերում է Ավերարդո անունով ասպետից, որը 8-րդ դարի վերջին բնակություն է հաստատել Ֆլորենցիայի մերձակայքում գտնվող Մուջելո հովտում ։
Մեդիչիների քաղաքական ուժի հիմնադիրը դարձավ Վիերի Մեդիչի եղբորորդին՝ Ջիովանի դե Բիչին էր (1360-1429), որը 1421 թվականին ընտրվեց արդարության գոնֆալոնյեր։ Ջիովանիի որդիները՝ Կոզիմոն (1389-1464) և Լորենցոն (1394-1440), Ֆլորենցիայի հանրապետության առաջին ակտիվ քաղաքական առաջնորդներն էին ։
Ծաղկում
15-րդ դարի սկզբին Ջիովանի Մեդիչին հասավ ամենաբարձր դիրքերի, իսկ 1434 թվականին նրա որդին՝ Կոզիմոն, օգտվելով ազնվականության դեմ ժողովրդի դժգոհությունից, որոնք հաճախակի էին պատերազմում և անչափ բարձր հարկեր էին սահմանել, զավթեց իշխանությունը։ Այդ ժամանակաշրջանից մինչև դարի վերջը, Մեդիչիների դինաստիան ղեկավարել է հանրապետությունը և հայտնի դարձել Վերածննդի բոլոր ուղղությունների հովանավորությամբ։ Կոզիմոյի որդու՝ Պիեռո դե Կոզիմոյի օրոք, Մեդիչիների ժողովրդականությունը նվազեց. Նրանց դեմ կազմակերպվեց անհաջող դավադրություն, որը Ֆլորենցիան ներգրավեց Վենետիկի դեմ պատերազմում։ Պիեռո դե Կոզիմոյի որդիները՝ Լորենցոն և Ջուլիանոն, վերահաստատեցին Մեդիչիների դինաստիայի հեղինակությունը։ 1478 թվականին Պացիի դավադրությունը և Ջուլիանոյի սպանությունը միայն ուժեղացրին Մեդիչիների ազդեցությունը։
1492 թվականին Լորենցոյի մահից հետո նրա ավագ որդին՝ Պիեռո դե Լորենցոն, Ֆլորենցիայի ունեցվածքի մի քանի կարևոր բնակավայրեր հանձնվեց Կառլոս VIII-ին, որը շարժվում էր դեպի Նեապոլ, որի համար էլ որպես հայրենիքի դավաճան աքսորվեց։ 1494 թվականին վերականգնվեց ժողովրդավարական հանրապետությունը։ Պիեռո դե Լորենցոյի Նախկին դիրքին վերադառնալու բոլոր փորձերը անհաջող էին, և միայն 1512 թվականին Մեդիչիները դարձան հանրապետության ղեկավար ։
Պապություն և վտարում Ֆլորենցիայից
Երբ 1513 թվականին Պիեռոյի եղբայր Կարդինալ Ջիովանին, բարձրացավ պապական գահը, Լևոն X անվան տակ, Պիեռոյի որդի Լորենցոն և Ջուլիանոյի՝ Նեմուրի դուքսի որդի կարդինալ Իպոլիտոն (1511-1535), ստանձնեցին իրենց նախկին պաշտոնը Ֆլորենցիայում։ Հռոմի պապը Լորենցոին տվեց Ուրբինո դքսությունը և ամուսնացրեց ֆրանսիական թագավորական տան ազգականուհու` Մադլեն դե լա Տուր Դ'Օվերնի հետ։ 1519 թվականին Լորենցոյի մահից հետո, ոնր ուներ միայն մեկ դուստր՝ Եկատարինան՝ Ֆրանսիայի թագավոր Հենրի II-ի ապագա կինը, իշխանությունն անցավ Ջուլիո Մեդիչիին՝ Ջուլիանոյի որդուն (Լորենցո Մեդիչիի եղբայր), մինչև 1523 թվականը, երբ նա դարձավ Հռոմի պապ Կղեմես VII–ը։ Ֆլորենցիայի հանրապետության ղեկավարումն անցավ Ալեսանդրո Մեդիչիին՝ Լորենցոյի ապօրինի որդուն և Կարդինալ Իպոլիտոյին՝ Նեմուրի դքսի ապօրինի որդուն։
Տոսկանայի մեծ դուքս
Կղեմես VII-ի ֆրանսիամետ քաղաքականությունը առիթ հանդիսացավ գերմանացիների կողմից Հռոմի թալանմանը, ինչն էլ հանգեցրեց Մեդիչիների արտաքսմանը Ֆլորենցիայից 1527 թվականին։ Այնուհետև պապը դաշինք կնքեց Կառլոս V-ի հետ և նրա օգնությամբ Ալեսանդրոն վերադարձավ Ֆլորենցիա։ Ամուսնալով Կառլոս V-ի ապօրինի դուստր Մարգարիտայի հետ, Ալեսանդրոն ստացավ դքսի կոչում և ժառանգական միապետական ​​իշխանություն Ֆլորենցիայում։ Դուքս Ալեսանդրո Մեդիչին իր անառակությամբ մեծ դժգոհություն առաջացրեց, որն էլ ավարտվեց դավադրությամբ։ Ալեսանդրոն սպանվեց 1537 թվականին՝ իր ազգական Լորենցինոյի կողմից։ Մարդասպանը ստիպված եղավ փախչել Վենետիկ՝ որտեղ էլ 1548 թվականին սպանվեց։
Վերջին ժամանակաշրջան
Ալեսանդրոյի մահով, ընդհատվեց Մեդիչիների ճյուղը, որը գալիս էր Կոզիմո Մեծից։ Ֆլորենտինացիների հանրապետությունը վերականգնելու փորձերը ավարտվեցին անհաջողությամբ՝ Կառլոս V-ը պնդեց իշխանությունը հանձնել դուքս Կոզիմո Մեդիչիին՝ Կոզիմո Մեծի եղբայր Լորենցոյի ժառանգին։ Բնատուր խելացի քաղաքական գործիչ և բռնակալ Կոզիմո I-ը (1537-1574) իր ձեռքում կենտրոնացնելով բացարձակ միապետական ​​իշխանությունը՝ իր առջև խնդիր դրեց Տոսկանական մեկ պետություն ձևավորել։ Ինկվիզիցիայի միջոցով դաժանորեն հետապնդելով իր հակառակորդներին, կիրառելով բռնագրավումներ և մենաշնորհներ, զգալի գումարներ հավաքելով նավատորմի ստեղծման համար, նվաճեց Սիենան և դաշնակիցներ գտավ արտաքին քաղաքականության մեջ։ Հռոմի Պապ Պիոս V-ից նա ստացել էր Մեծ Դուքսի կոչում և հանդիսավոր կերպով թագադրվել Հռոմում ։
Տոհմի շահերից ելնելով Կոզիմոն փորձեց ընդլայնել իր ընտանիքը։ Նա հովանավորեց Օտավիանո Մեդիչին և նրա որդիներին (որոնցից մեկը՝ Ալեսանդրոն, հետագայում դարձավ Հռոմի պապ Լևոն XI-ը), չնայած նրանք պատկանում էին ուրիշ տոհմի։ Կոզիմոն որպես ընտանիքի անդամ ճանաչեց Ջան-Ջակոմո Մեդիկինիին, ծագումով Միլանից և նրա եղբորը օգնեց ձեռք բերել պապական գահը (Պյոս IV): Ընտանեկան ավանդույթներին հավատարիմ Կոզիմոն հովանավորեց լուսավորությունը և վերականգնեց Պիզայի համալսարանը։
Կոզիմո I-ի որդին և իրավահաջորդը՝ Ֆրանչեսկոն (1574-1587), շարունակեց իր հոր գործը, բայց տաղանդներով նրան զգալիորեն զիջում էր։ Նա ենթարկվում էր երկրորդ կնոջը՝ Բիանկա Կապելոյին, որի ազդեցությունը հատկապես վնասակար էր ֆինանսների համար։ Ֆրանչեսկոն հովանավորեց բնական գիտությունները։ Նրան հաջորդեց կրտսեր եղբայրը՝ Կարդինալ Ֆերդինանդո I-ը (Ֆերնանդո) (1587-1609)՝ Մեդիչի դուքսերից լավագույնը։ Ընդդիմանալով մրցակից կրտսեր եղբոր՝ Պիետռոյի ինտրիգներին` Ֆերնանդոն զերծ էր նախորդների բռնակալ քաղաքականությունից։ Նա հովանավորում էր արվեստը և գիտությունը և հարստացնում Ուֆֆիցի թանգարանի հավաքածուն։ Ֆերնանդոն հատկապես մտահոգված էր գյուղատնտեսությամբ և առևտրով. թեթևացրեց հարկերի բեռը, նվազեցրեց մենաշնորհները, չորացրեց Մարեման և նավահանգիստ կառուցեց Լիվորնոյում։ Արտաքին քաղաքականության մեջ նա Ֆլորենցիան մերձեցրեց Ֆրանսիային՝ ամուսնացնելով Ֆրանչեսկոյի դուտր Մարիային Հենրի IV-ի հետ ։ Թողնելով կարդինալական աստիճանը, Ֆերնանդոն ամուսնացավ Քրիստինա Լոթարինգացու հետ։ Այս ամուսնությունից նրա որդին՝ Կոզիմո II-ը նրա իրավահաջորդն էր (1609-1621)։
Ֆլորենցիայի անկում
Կոզիմո II-ի կառավարումը՝ Արևելքը նվաճելու իր ֆանտաստիկ պլաններով և Իսպանիային լիովին հնազանդվելով, սկիզբ դրեց Ֆլորենցիայի անկմանը։ Միայն լուսավորության հովանավորությունը (Կոզիմո II-ը հովանավորեց Գալիլեյին, ով հայտնաբերեց Յուպիտերի չորս ամենամեծ արբանյակները և նրա պատվին անվանեց Մեդիչիների աստղեր) մնաց անփոփոխ ինչպես նրա, այնպես էլ նրա որդու՝ իրավահաջորդի՝ Ֆերդինանդո II-ի (1610-1670) օրոք ։ Ֆերդինանդո II-ը գահ է բարձրացել հոր մահից հետո` 1621 թվականի փետրվարի 28-ին։ Ֆերդինանդոյի անչափահաս լինելու պատճառով մինչև 1628 թվականը դքսության ժամանակավոր կառավարչի պարտականությունները կատարել են մայրը՝ Մարիա Մագդալենան և տատը` Տոսկանայի Մեծ դքսուհի Քրիստինա Լոթարինգացին։ Այդ ժամանակ Տոսկանան գրեթե բարձիթողի վիճակում էր։ Հետագայում Ֆերդինանդոն ջանասիրաբար աշխատեց երկրի վիճակի բարելավման համար, բայց անօգուտ։ Ֆերդինանդոյի բազմաթիվ եղբայրներից հայտնի են հատկապես Մատեոն, որը մասնակցել է Երեսնամյա պատերազմին (1618-1648) և վերջինը՝ Կարդինալ Լեոպոլդոն, ով նույնպես պաշտպանում էր Գալիլեյին։
Ֆերդինանդոյի որդին և իրավահաջորդը՝ Կոզիմո III-ը (1670-1723), որը առանձնանում էր կեղծ բարեպաշտությամբ և մանրախնդրությամբ, չկարողացավ կանգնեցնել Ֆլորենցիայի անկումը։ Նրա որդիները սերունդ չունեին։ Կոսիմո III-ը ստիպեց եղբորը՝ Կարդինալ Ֆրանչեսկոյին, թողնել հոգևոր աստիճանը և ամուսնանալ։ Սակայն այս ամուսնությունը նույնպես անպտուղ մնաց։ Կոզիմոյի որդին՝ Ջան Գաստոնեն (1723-1737) հիվանդ էր և գրեթե ոչ մի մասնակցություն չունեցավ կառավարման գործում։ Նրա իրավահաջորդ՝ քրոջ՝ Աննա Մարիայի մահով, 1743 թվականին ավարտվեց կառավարող Մեդիչիների ճյուղը։ Դինաստիայի կողմնային ճյուղերից Ֆլորենցիայում պահպանվել են Մեդիչի Տորնակվինչիները (Tornaquinci), Կաստելինա մարկիզները, իսկ Նեապոլում՝ Օտտիանոյի իշխանները (Ottaiano) և Սարլոյի դքսերը ։
Հռոմի պապեր
=== Ֆլորենցիայի արդարության գոնֆալոնյերներ ===
Արվեստ
Մեդիչիները, որոնք ղեկավարում էին Ֆլորենցիան (Վերածննդի մշակութային կենտրոններից մեկը), մեծ ազդեցություն են ունեցել բազմաթիվ արվեստի գործերի ստեղծման գործում։ Նրանք արվեստի առատաձեռն հովանավորներ էին (հովանավորում էին նկարիչներին, ճարտարապետներին), և պարզապես շռայ պատվիրատուներ ։ Ուֆֆիցի պատկերասրահը, որը լցված էր հսկայական քանակությամբ արվեստի գլուխգործոցներով, դինաստիայի անձնական տիրապետության տակ էր, մինչև 18-րդ դարում իշխող կլանի վերջին ներկայացուցիչ Աննա Մարիա Լուիզա Մեդիչին այն նվիրեց քաղաքին։
Արտաքին հղումներ
Կատեգորիա:Եվրոպական թագավորական ընտանիքներ Կատեգորիա:Իտալացի ազնվական ընտանիքներ Կատեգորիա:Վերածնունդ Կատեգորիա:Ֆլորենցիա Կատեգորիա:Հռոմի պապեր Կատեգորիա:Ազգանուններ Կատեգորիա:Իտալիայի քաղաքական գործիչներ
Midland Square
Midland Square (ミッドランド スクエア) պաշտոնապես կոչվում է Toyota-Mainichi Building (豊田・毎日ビルディング), բազմաֆունկցիոնալ երկնաքեր՝ տեղակայված Ճապոնիայի Այչի պրեֆեկտության Նագոյա քաղաքի Նակամուրա շրջանում։ Երկնաքերի շինարարությունն ավարտվել է 2006 թվականի սեպտեմբերի 29-ին, պաշտոնական բացումը տեղի է ունեցել 2007 թվականի մարտի 6-ին։ Սա Նագոյա քաղաքի, Այչի պրեֆեկտության, Տյուբու շրջանի ամենաբարձր շենքն է։ Midland Square-ը 2018 թվականի դրությամբ համարվում է Ճապոնիայի ամենաբարձր երկնաքերը ։ 247 մետր բարձրության վրա տեղակայված է Central Japan Railway Company-ի շտաբ-բնակարանը։ Midland Square-ը բազմաթիվ ընկերությունների առաջարկում է օֆիսային տարածքներ, ներառյալ՝ Տոյոտան, Towa Real Estate и Mainichi Shimbun-ը։ Դրանում կա առևտրի կենտրոն, որն ունի 60 ֆիրմային խանութ, 2 ավտոսրահներ և կինոթատրոն։ Ճապոնիայի ամենաբարձր դիտահարթակը գտնվում է հենց այս երկնաքերում։ Այս երկնաքերը նաև երկհարկանի վերելակներ ունի։ Այդ վերելակներն ընդամենը 40 վայրկյանի ընթացքում կարող է հասցնել մինչև տանիք։
Արտաքին հղումներ
Կատեգորիա:Երկնաքերներ Կատեգորիա:Ճապոնիայի շենքեր և կառույցներ
Համարժեքության սկզբունք
Համարժեքության սկզբունք, հարաբերականության ընդհանուր տեսության հիմքում ընկած դրույթ, ըստ որի՝ արագացումով շարժվող հաշվարկման համակարգի և գրավիտացիոն դաշտի միջև գոյություն ունի փոխադարձ համարժեքություն։ Արագացումով շարժվող հաշվարկման համակարգում առաջանում են ձգողությանը համարժեք «թվացող» ուժային դաշտեր (օրինակ, պատվող համակարգում՝ կենտրոնախույս ուժերի դաշտ) և, ընդհակառակը, երկնային մարմինների վրա ազատ ընկնող համակարգերում գրավիտացիոն դաշտը վերանում է ։
Դաշտի քվանտային տեսության տեսանկյունից համարժեքության սկզբունքը Լորենց֊ինվարիանտության պահանջի հետևանք է 2 սպինով զանգված չունեցող մասնիկի փոխազդեցության տեսության համար, քանի որ Լորենց֊ինվարիանտության պահանջը հանգում է տրամաչափային ինվարիանտության տեսությանը, իսկ ընդհանուր կովարիանտության սկզբունքը, որը տրամաչափային ինվարիանտության սկզբունքի ընդհանրացումն է, համարժեքության սկզբունքի մաթեմատիկական ձևակերպումն է   ։
Անհրաժեշտ է տարբերակել «ուժեղ համարժեքության սկզբունքը» և «թույլ համարժեքության սկզբունքը»։
Այնշտայնի ձևակերպումը
Պատմականորեն ինվարիանտության սկզբունքը ձևակերպել է Ալբերտ Այնշտայնը հետևյալ կերպ. "Իներտ և գրավիտացիոն զանգվածների հավասարության օրենքը կարելի է ակնհայտորեն ձևակերպել հետևյալ կերպ․ համասեռ գրավիտացիոն դաշտում բոլոր շարժումները տեղի են ունենում հենց այնպես, ինչպես հավասարաչափ արագացող կոորդինատական համակարգում, երբ ձգողության դաշտը բացակայում է։ Եթե այս օրենքը գործի ցանկացած երևույթի համար («համարժեքության սկզբունք»), тապա դա ցույց կտա, որ հարաբերականության սկզբունքը պիտի տարածվի անհավասարաչափ շարժվող կոորդինատական համակարգի վրա, եթե ձգտում ենք գրավիտացիոն դաշտի բնական տեսությանը։"
Թեթև անդրադարձը ցույց կտա, որ իներցիալ և գրավիտացիոն զանգվածների համարժեքության օրենքը համարժեք է այն դատողությանը, որ գրավիտացիոն դաշտի կողմից մարմնին հաղորդված արագացումը մարմնի բնույթից անկախ է։ Գրավիտացիոն դաշտում Նյուտոնի շարժման հավասարման համար, լրիվ տեքսով գրելով, դա կլինի Միայն երբ տեղի ունի թվային հավասարություն իներցիալ և գրավիտացիոն զանգվածների միջև, արագացումն անկախ է մարմնի բնույթից։ Ալբերտ Այնշտայն
Այնշտայնի վերելակ
Այս սկզբունքը պատկերավոր ներկայացնելու համար Այնշտայյն առաջարկեց հետևյալ մտային փորձը։ Դիցուք մարմինը գտնվում է վերելակում, որը անվերջ հեռու է գրավիտացիոն զանգվածներից և շարժվում է արագացումով։ Այս դեպքում վերելակում գտնվող բոլոր մարմինների վրա ազդում է իներցիայի ուժ, իսկ մարմինները, ենթարկվելով այդ ուժին, կազդեն հենարանի կամ կախոցի վրա։ Այսինքն՝ մարմինները կշիռ կունենան։
Իսկ եթե վերելակը չի շարժվում, այլ համասեռ դաշտում կախված է ինչ֊որ գրավիտացիոն զանգվածի վրա, ապա բոլոր մարմինները նույնպես զանգված կունենան։ Վերելակում գտնվելով՝ հնարավոր չէ տարբերակել այդ երկու ուժերը։ Այդ պատճառով երկու վերելակում էլ բոլոր մեխանիկական երևույթները միևնույն ձևով տեղի կունենան։ Այնշտայնը այս դրույթն ընդհանրացրեց բոլոր ֆիզիկական երևույթների համար։
Թույլ համարժեքության սկզբունք
Թույլ համարժեքության սկզբունքը տարբերվում է նրանով, որ բնության օրենքներ ասելով ենթադրվում են ազատ ակնում կատարող մասնիկների շարժման օրենքները։ Թույլ սկզբունքը ոչ այլ ինչ է, եթե ոչ գրավիտացիոն և իներտ զանգվածների դիտարկվող հավասարության մեկ այլ ձևակերպում, այն դեպքում, երբ ուժեղ սկզբունքը դիտումների ընդհանրացումն է գրավիտացիայի ազդեցության տակ գտնվող ցանկացած ֆիզիկական մարմնի համար։
Ուժեղ համարժեքության սկզբունք
Ուժեղ համարժեքության սկզբունքը կարելի է ձևակերպեսլ այսպես․ կամայական գրավիտացիոն դաշտում տարածաժամանակի յուրաքանչյուր կետում այնպիսի տեղային իներցիալ կոորդինատական համակարգ, որ դիտարկվող կետի բավականաչափ փոքր շրջակայքում բնության օրենքները նույնպիսի տեսք ունենան, ինչպես ոչ արագացող դեկարտյան կոորդինատական համակարգերը հարաբերականության հատուկ տեսությունում։ Բնության օրենքներ ասելով ենթադրվում են բնության բոլոր օրենքները։